|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. február 27-i rendkívüli ülésére**

|  |  |
| --- | --- |
| **Tárgy:** | Döntés a Budapest Főváros VII. kerület Erzsébetvárosi Polgármesteri Hivatala tulajdonában álló YFW-053 rendszámú gépjármű értékesítéséről rendelkező 477/2022.(VII.12.) számú PKB határozat visszavonásáról, továbbá döntés újbóli értékesítése tárgyában |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyílt ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor Főépítészi és Vagyongazdálkodási Iroda vezetője** |

**Tisztelt Bizottság**!

**I.**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága a 477/2022. (VII.12.) sz. PKB határozat rendelkezett a YFW-053 rendszámú utcaseprő gép értékesítése ügyében. A gépjármű forgalmi engedélye és törzskönyve elveszett, így a tulajdonos személyének megállapításakor az Önkormányzat nyilvántartása volt az irányadó.

A Vevő (RV-INVESZT Kereskedelmi és Szolgáltató Korlátolt Felelősségű Társaság (Székhely: 6400 Kiskunhalas, Fejérföld utca 10.; Adószám: 23144424-2-03; Képviseli: Vilonya Zsolt ügyvezető)) a vételárat megfizette, az adásvételi szerződés megkötésre került, azonban a tulajdonjog átvezetésekor a gépjármű nyilvántartását vezető Kormányhivatal jelezte, hogy a tulajdonos Budapest Főváros VII. kerület Erzsébetvárosi Polgármesteri Hivatala, így az Önkormányzat nem szerepelhet eladóként a szerződésen. Az új döntés meghozatalához szükséges a 477/2022. (VII.12.) számú döntés visszavonása.

**II.**

A fentebb részletezettek értelmében az új szerződést Budapest Főváros VII. kerület Erzsébetvárosi Polgármesteri Hivatala nevében a jegyző jogosult aláírni, melyhez szükséges a Tisztelt Bizottság döntése.

A Budapest Főváros VII. kerület Erzsébetváros Önkormányzata Képviselő-testületének 11/2012.(III.26.) önkormányzati rendelete a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól az alábbiak szerint rendelkezik:

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*7. § (1) Törvényben meghatározott forgalmi értékhatár felett az Önkormányzat tulajdonát képező vagyon tulajdonjogát átruházni csak versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*(2) A nettó százezer forintot meghaladó forgalmi, illetve nyilvántartási értékű, de törvényben meghatározott forgalmi értéket meg nem haladó forgalmi értékű vagyon tulajdonjogát átruházni elsősorban versenyeztetés útján, az összességében legelőnyösebb ajánlatot tevő részére, a szolgáltatás, ellenszolgáltatás értékarányosságával lehet.*

*(5) A (2) bekezdésben meghatározott értékű vagyon tulajdonjogának átruházása esetén a Pénzügyi és Kerületfejlesztési Bizottság dönt arról, hogy a vagyon tulajdonjoga versenyeztetési eljárás útján, vagy az alábbi esetekben az átruházás összes lényeges körülményére tekintettel versenyeztetés nélkül kerüljön átruházásra:*

*g) nettó egymillió forintot meg nem haladó forgalmi értékű vagyon átruházása esetén.”*

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen.

**Határozati javaslatok**

**I.**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (II.27.) határozata a 477/2022. (VII.12.) számú PKB határozat vonatkozásában, a határozat visszavonásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága által meghozott 477/2022. (VII.12.) számú határozatát visszavonja.

**Felelős**: Niedermüller Péter polgármester

**Határidő**: azonnal

**II.**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (II.27.) határozata YFW-053 forgalmi rendszámú Applied 525 utcaseprő típusú gépjármű értékesítéséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. A YFW-053 forgalmi rendszámú Applied 525 utcaseprő típusú gépjárművet a tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 7. § (5) bek. g) pontja, alapján versenyeztetés nélkül bruttó 205.000,-Ft (bruttó kettőszázötezer forint) azaz nettó 161.417,-Ft (nettó egyszázhatvanegyezer-négyszáztizenhét forint) értékben az RV-INVESZT Kereskedelmi és Szolgáltató Korlátolt Felelősségű Társaság részére (Székhely: 6400 Kiskunhalas, Fejérföld utca 10.; Adószám: 23144424-2-03; Képviseli: Vilonya Zsolt ügyvezető) adásvétel útján elidegeníti.

2. Felkéri a Jegyzőt az 1. pontban foglalt döntés végrehajtására, a szükséges dokumentumok és adásvételi szerződés aláírására.

**Felelős:** Tóth László jegyző

**Határidő:** azonnal

Budapest, 2023. február 16.

dr. Veninger Gyula Nándor

irodavezető

Mellékletek:

* 477/2022. (VII.12.) számú határozat
* Kormányhivatali igazolás tulajdonos személyéről
* Adásvételi szerződés
* Bankkivonat másolat vételár megfizetéséről