|  |
| --- |
| **Budapest Főváros VII. kerület Erzsébetváros Önkormányzata**  Galambos AndrásErzsébetváros Fejlesztési és Beruházási Kft. ügyvezetője |

Iktatószám:

Napirendi pont: ….

**ELŐTERJESZTÉS**

**A** Pénzügyi és Kerületfejlesztési Bizottság2023**.** február27 **-** eirendkívüli

**ülésére**

|  |  |
| --- | --- |
| **Tárgy:** | Javaslat a Klauzál téri park felújítása tárgyú közbeszerzési eljárás megindítására |

**Készítette:**

Galambos András

Erzsébetváros Fejlesztési és Beruházási Kft. Ügyvezető Igazgató

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Hivatkozva a Budapest Főváros VII. kerület Erzsébetváros Önkormányzata Képviselő-testületének 291/2022. (XI. 16.) számú határozata (1. sz. melléklet, mely két részből áll) alapján a „Budapest Klazál téri park (hrsz: 34302) felújítása” tárgyban 2022. december 1. napján megkötött Bonyolítói Szerződésre (1. sz. melléklet), annak aláírását követően az Erzsébetváros Kft - a megbízás részeként elkészült műszaki tartalomnak megfelelően - megkezdte a Projekt teljes körű lebonyolításának előkészítését. A saját akreditált közbeszerzési szakértő bevonásával elkészültek a vállalkozó kiválasztásához szükséges, közbeszerzési felhívás dokumentumai, amelyek az alábbiak:

* Ajánlati/részvételi felhívás (A Kbt. 112. § (1) bekezdés b) pont szerinti eljárások esetében.) (2. sz. melléklet),
* KÖZBESZERZÉSI DOKUMENTUM I. kötet ÚTMUTATÓ a „KLAUZÁL TÉRI PARK FELÚJÍTÁSA” tárgyban kiírt közbeszerzési eljáráshoz

(3. sz. melléklet),

* KÖZBESZERZÉSI DOKUMENTUM II. kötet, Szerződéstervezet (4. sz. melléklet)

A jelen közbeszerzési eljárás kezdeményezésével lehetőség nyílik a Klauzál téri park 7865 m2 területének rendezésére, felújítására.

A térrendezést követően a zöldfelületek dominanciájának, továbbá a területen kialakuló egységes megjelenés hatására, egy minden igényt kielégítő park fog funkcionálni. A területen szélesebb, hangsúlyosabb bejáratok, kisebb köztér jellegű fogadóterek (padokkal és biciklitárolókkal) kerülnek kiépítésre.

A Klauzál téri játszótéren a játszóeszközök száma növekedni fog, hogy megfeleljen a mai kor igényeinek.

A telepítendő növények kiválasztásánál fontos szempont lesz, hogy a városi környezetet jól tűrő, alacsony vagy közepes vízigényű, de magas díszértékű fajták legyenek. A gyepesítés gyepszőnyeggel készül majd.

A területre 4 db ivókút, 4 db süllyesztett locsolócsap és 3 db párakapu kerül telepítésre.

A meglévő térfigyelő rendszer 7 db új - közvilágítási oszlopra szerelt - kamerával bővül.

A burkolatok az átépítéssel érintett szakaszokon a parkon kívül is megújításra kerülnek. A járda burkolata aszfalt helyett térkőbeton burkolatot kap. A vásárcsarnok és a park közötti közterületen a park felöli oldalon, új térkőburkolatú gyalogos járda kerül kiépítésre, illetve a két járdaburkolat közötti aszfaltburkolatú út és parkoló felújításra kerül.

A külső határoló kerítés megmarad, de megújul.

A **közbeszerzési eljárás becsült értéke nettó 637.000.000,- Ft.** A tervezett közbeszerzés fedezete az Önkormányzattal kötött – fentiekben hivatkozott - Bonyolítói Szerződés alapján elkülönítésre került bruttó 867.000.000,-Ft öszegben.

Budapest Főváros VII. kerület Erzsébetváros Önkormányzatának és Polgármesteri Hivatalának 2021. január 4-én hatályba lépett Közbeszerzési Szabályzat I. fejezet 1.4. pontja szerint a saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (II.27.) határozata a „Klauzál téri park felújítása tárgyú közbeszerzési eljárás** **megindításával kapcsolatosan**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul ahhoz, hogy az Erzsébetváros Fejlesztési és Beruházási Korlátolt Felelősségű Társaság a „KLAUZÁL TÉRI PARK FELÚJÍTÁSA” tárgyú közbeszerzési eljárást megindítsa.

**Felelős:** Niedermüller Péter polgármester

**Határidő:** azonnal

Budapest, 2023. február 15.

Galambos András

Erzsébetváros Fejlesztési és Beruházási Kft. ügyvezetője

**Mellékletek**

1. sz. melléklet: Az Erzsébetváros Fejlesztési és Beruházási Korlátolt Felelősségű Társaság és Budapest Főváros VII. kerület Erzsébetváros Önkormányzata között létrejött Bonyolítói Szerződés és a Képviselő-testület 291/2022. (XI. 16.) határozata
2. sz. melléklet: Ajánlattételi felhívás
3. sz. melléklet: Közbeszerzési dokumentum I. kötet ÚTMUTATÓ a „KlAUZÁL TÉRI PARK FELÚJÍTÁSA” tárgyban kiírt közbeszerzési eljáráshoz
4. sz. melléklet: Közbeszerzési dokumentum II. kötet, Szerződéstervezet