|  |
| --- |
| **Budapest Főváros VII. kerület Erzsébetváros Önkormányzata**  **Dr. Veninger Gyula Nándor irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. február 27-ki rendkívüli ülésére**

|  |  |
| --- | --- |
| **Tárgy:** | Javaslat 2023. évi társasház felújítási pályázat kiírására |

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Dr. Nagy Erika

Aljegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Veninger Gyula Nándor irodavezető** |

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testülete a 3/2023. (II. 15.) számú önkormányzati rendeletével (Rendelet) döntött Budapest Főváros VII. Kerület Erzsébetváros Önkormányzata 2023. évi költségvetéséről.

A költségvetés 7305-ös címszáma az alábbi tételeket tartalmazza (e. forint):

|  |  |  |  |  |  |
| --- | --- | --- | --- | --- | --- |
| **Címszám** | **Tartalék jogcíme** | **Céltartalék 2023.** | | | **Feladat típusa (K/Ö/Á)** |
| **Működési célra  (K513. rovaton)** | **Felhalmozási célra  (K89. rovaton)** | **Tartalék előirányzat mindösszesen (3+4)** |
| 1 | 2 | 6 | 7 | 8 | 9 |
| **7305** | **Központilag kezelt kerület-fejlesztési pályázatok és feladatok** |  | 200 000 | **200 000** |  |
| 1 | Központilag kezelt társasházi pályázatok és feladatok | 0 | Ö |

A Rendelet 7305-ös címszáma értelmében a 2023. évben beérkezett társasházi pályázatok elbírálására rendelkezésre álló pénzügyi keret: 200.000.000 forint.

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) számú önkormányzati rendeletének megfelelően előkészítésre került az egyes céloknak megfelelő pályázati kiírás és a hozzá tartozó mellékletek, melyek jelen előterjesztéshez csatolásra kerültek.

A Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzatának 3.2.2. pontjában meghatározottak alapján a pályázatokat koordináló a Főépítészi és Vagyongazdálkodási Iroda elkészítette a 2023. évi társasházi pályázati kiírás tervezetét.

Fentiek alapján kérjük a Pályázati kiírás tervezet és a határozat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …/2023. (II.27.) határozata a 2023. évi társasház felújítási pályázat kiírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendeletben kapott felhatalmazás alapján a *„2023. évi társasház felújítási pályázati kiírás”* pályázatot a határozat mellékletét képező Pályázati Kiírásnak és mellékleteinek megfelelően jóváhagyja.
2. Felkéri a Polgármestert, hogy gondoskodjon a *„2023. évi társasház felújítási pályázati kiírás”* című pályázat, és a benyújtáshoz szükséges mellékletek megjelentetéséről, hozzáférhetőségéről, a lakosság tájékoztatásáról, valamint az elbírálásához szükséges feltételekről.

**Felelős:** Niedermüller Péter polgármester

**Határidő:** azonnal

Budapest, 2023. február 15.

dr. Veninger Gyula Nándor

irodavezető

Előterjesztés mellékletei:

* a társasházaknak nyújtható felújítási támogatásról szóló 7/2016. (II.18.) önkormányzati rendelet
* Erzsébetváros Önkormányzata 2023. évi költségvetéséről szóló 3/2023. (II.15.) önkormányzati rendelet 20. sz. táblázata

Határozati javaslat mellékletei:

* 2023. évi Társasház Felújítási Pályázati Kiírás
* 1. sz. melléklet: Jelentkezési adatlap
* 2. sz. melléklet: Közgyűlési határozat minta
* 3. sz. melléklet: Felhatalmazó levél inkasszó jog bejegyzésére
* 4. sz. melléklet: Elszámolási jegyzék
* 5. sz. melléklet: Támogatási szerződés – tervezet minta (gázkizárt, és általános társasház

felújítási munkák esetén)

* 6. sz. melléklet: Nyilatkozat a helyi önkormányzattal szemben fennálló tartozással kapcsolatban
* 7. sz. melléklet: Meghatalmazás minta
* 8. sz. melléklet: Felújítás támogatására vonatkozóan elhelyezendő tábla minta